b'\n_START_ARTICLE_\nSebastian Kurz\n_START_SECTION_\n\xc5\xbdivljenje\n_START_PARAGRAPH_\nRodil se je 27. avgusta 1986 na Dunaju. Po odli\xc4\x8dno opravljeni maturi se je vpisal na \xc5\xa1tudij prava, a ga ni dokon\xc4\x8dal. _NEWLINE_Kurz je svojo politi\xc4\x8dno pot za\xc4\x8del leta 2003 v podmladku stranke \xc3\x96VP. Decembra 2013 je postal najmlaj\xc5\xa1i zunanji minister v zgodovini Avstrije. Pri 24-tih letih, je postal dr\xc5\xbeavni sekretar za integracije. Tri leta kasneje je prevzel polo\xc5\xbeaj zunanjega ministra in je bil najmlaj\xc5\xa1i minister v EU. Kurz je vodenje avstrijske ljudske stranke (\xc3\x96VP) je prevzel julija 2017. _NEWLINE_Avstrijci so mu je nadela vzdevek wunderwuzzi, kar pomeni nekdo, ki se spozna na vse. Javnost mu je naklonjena zaradi trdega stali\xc5\xa1\xc4\x8da glede migracij. Kot avstrijski zunanji minister je namre\xc4\x8d zaprl balkansko begunsko pot.\n_START_SECTION_\nAvstrijski kancler\n_START_PARAGRAPH_\n15. oktobra 2017 je ljudska stranka pod njegovim vodstvom zmagala na avstrijskih parlamentarnih volitvah z 31,6\xc2\xa0%. Kurzu je uspelo oblikovati vlado, ki je prisegla 18. decembra 2017. Tako je postal najmlaj\xc5\xa1i evropski voditelj. Vlado sestavljajo ljudska stranka (\xc3\x96VP) in svobodnjaki (FP\xc3\x96).\n_START_SECTION_\nAfera Strache in padec vlade\n_START_PARAGRAPH_\nOb koncu maja 2019 sta dva avstrijska medija objavila ve\xc4\x8d urni posnetek, na katerem je podkancler Kurzeve vlade Heinz-Christian Strache domnevni ruski bogata\xc5\xa1inji obljubljal dr\xc5\xbeavne posle. Korupcijska afera je podkanclerja odnesla \xc4\x8dez no\xc4\x8d, prav tako so se svobodnjaki umaknili iz koalcije. Kurz je napovedal pred\xc4\x8dasne volitve ter na mesta svobodnja\xc5\xa1kih ministrov zamenjal s strokovnjaki, ter \xc4\x8dez nekaj dni znova prisegel kot kancler manj\xc5\xa1inske vlade. _NEWLINE_28. maja 2019 je avstrijski parlament na predlog socialistov glasoval o nezaupnici novonastali vladi. Izglasovana je bila s pomo\xc4\x8djo svobodnjakov, s \xc4\x8dimer je Kurzeva vlada padla. Predsednik Van der Bellen je do volitev, ki bodo septembra, imenoval za\xc4\x8dasno vlado, v kateri mesta zasedajo strokovnjaki.\n_START_SECTION_\nOsebno\n_START_PARAGRAPH_\nKurz je v razmerju z Sussane Thier. \xc5\xbdivi v dunajskem okro\xc5\xbeju Meidling.'